gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 8281, del 25-04-2018 (2018/3441)

RESOLUCIÓ de 3 d'abril de 2018, de la Direcció General de Relacions amb la Unió Europea i l'Estat, per la qual es publica l'Acord de la Comissió Bilateral de Cooperació Administració General de l'Estat - Generalitat en relació amb la Llei 21/2017, de 28 de desembre, de mesures fiscals, de gestió administrativa i financera, i d'organització de la Generalitat.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8281

Data del DOGV
:   25-04-2018

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2018/3441


Data del document
:   03-04-2018

Organisme emissor
:   Presidència de la Generalitat

Tipus de document
:   Resolució

RESOLUCIÓ de 3 d'abril de 2018, de la Direcció General de Relacions amb la Unió Europea i l'Estat, per la qual es publica l'Acord de la Comissió Bilateral de Cooperació Administració General de l'Estat - Generalitat en relació amb la Llei 21/2017, de 28 de desembre, de mesures fiscals, de gestió administrativa i financera, i d'organització de la Generalitat. [2018/3441]  
D'acord amb el que estableix l'article 33 de la Llei orgànica 2/1979, de 3 d'octubre, del Tribunal Constitucional, modificat per la Llei orgànica 1/2000, de 7 de gener, aquesta direcció general disposa la publicació en el Diari Oficial de la Generalitat Valenciana de l'acord que es transcriu com a annex en aquesta resolució.  
  
València, 3 d'abril de 2018.- La directora general de Relacions amb la Unió Europea i l'Estat: Daría Terrádez Salom.  
  
  
ANNEX  
  
Acord de la Comissió Bilateral de Cooperació Administració General de l'Estat - Generalitat en relació amb la Llei 21/2017, de 28 de desembre, de mesures fiscals, de gestió administrativa i financera, i d'organització de la Generalitat  
   
La Comissió Bilateral de Cooperació Administració General de l'Estat - Generalitat ha adoptat l'acord següent:  
1. Iniciar negociacions per a resoldre les discrepàncies manifestades en relació amb els articles 11, 21, 27, 28 i 43 i la disposició addicional dihuitena de la Llei 21/2017, de 28 de desembre, de mesures fiscals, de gestió administrativa i financera, i d'organització de la Generalitat.  
  
2. Designar un grup de treball per a proposar a la Comissió Bilateral de Cooperació la solució que siga procedent.  
3. Comunicar aquest acord al Tribunal Constitucional per qualsevol dels òrgans esmentats en l'article 33.2 de la Llei orgànica del Tribunal Constitucional, als efectes que en el mateix precepte es preveuen, i publicar aquest acord en el Boletín Oficial del Estado i en el Diari Oficial de la Generalitat Valenciana.
Diari Oficial de la Generalitat Valenciana


Sumari del DOGV 8282, del 26-04-2018 (2018/4042)

CORRECCIÓ d'errades de la Resolució de 3 d'abril de 2018, de la Vicepresidència i Conselleria d'Igualtat i Polítiques Inclusives, per la qual es convoquen per a l'exercici 2018 les subvencions destinades a la realització de projectes dirigits a la integració social de persones immigrants.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8282

Data del DOGV
:   26-04-2018

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2018/4042


Data del document
:   18-04-2018

Organisme emissor
:   Vicepresidència i Conselleria d'Igualtat i Polítiques Inclusives

Tipus de document
:   Correcció d'errades

Correcció d'errades

 Descriptors 

:   * Vicepresidència i Conselleria d'Igualtat i Polítiques Inclusives
    * ajuda pública

CORRECCIÓ d'errades de la Resolució de 3 d'abril de 2018, de la Vicepresidència i Conselleria d'Igualtat i Polítiques Inclusives, per la qual es convoquen per a l'exercici 2018 les subvencions destinades a la realització de projectes dirigits a la integració social de persones immigrants. [2018/4042]  
Advertida una errada en la Resolució de 3 d'abril de 2018, de la Vicepresidència i Conselleria d'Igualtat i Polítiques Inclusives, per la qual es convoquen per a l'exercici 2018 les subvencions destinades a la realització de projectes dirigits a la integració social de persones immigrants, publicada en el Diari Oficial de la Generalitat Valenciana número 8274, de 16 d'abril de 2018, es procedeix a efectuar l'oportuna rectificació:  
  
En el resolc primer, en el paràgraf tercer,  
On diu:  
«A.2. Primer acolliment i acompanyament, inserció sociolaboral, mediació intercultural, promoció de la interculturalitat i escoles d'acolliment»;  
Ha de dir:  
«A.2. Primer acolliment i acompanyament, mediació intercultural, promoció de la interculturalitat i escoles d'acolliment».  
  
València, 18 d'abril de 2018.- La vicepresidenta del Consell i consellera d'Igualtat i Polítiques Inclusives: Mónica Oltra Jarque.
Diari Oficial de la Generalitat Valenciana


Sumari del DOGV 8229, del 07-02-2018 (2018/800)

Informació pública del projecte de conveni sobre l'ordenació del Pla especial Natzaret Est. Expedient número 03385/2017/000045.
-------------------------------------------------------------------------------------------------------------------------------

### Dades del document

Número de DOGV
:   8229

Data del DOGV
:   07-02-2018

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2018/800


Data del document
:   26-01-2018

Organisme emissor
:   Ajuntament de València

Tipus de document
:   Anunci

Descriptors 

:   * València
    * administració local
    * pla d'urbanisme

Informació pública del projecte de conveni sobre l'ordenació del Pla especial Natzaret Est. Expedient número 03373/2017/000045.  
 [2018/800]  
El tinent d'alcalde de Planificació i Gestió Urbana, el 23 de gener de 2018, va adoptar la resolució que en la part dispositiva diu el següent:  
  
«Primer. Sotmetre a informació pública l'esborrany del conveni de col·laboració entre l'Ajuntament de València i l'Autoritat Portuària de València per a la formulació del Pla especial de l'àrea est del barri de Natzaret (àrea sud de la zona de servici del port de València), durant el termini de 20 dies hàbils, comptadors des de l'endemà de la seua publicació en el Diari Oficial de la Generalitat Valenciana, a l'efecte de presentació d'al·legacions, de conformitat amb les disposicions de l'article 25.1 del text refós de la Llei de sòl i rehabilitació urbana, aprovat pel Reial decret legislatiu 7/2015, de 30 d'octubre, al qual remet l'article 173 de la Llei 5/2014, de 25 de juliol, d'ordenació del territori, urbanisme i paisatge de la Comunitat Valenciana, en relació amb l'article 83.2 de la Llei 39/2015, d'1 d'octubre, del procediment administratiu comú de les administracions públiques.  
Segon. Sol·licitar informe respecte del contingut del conveni als serveis municipals de Mobilitat Sostenible, Projectes Urbans, Jardineria, Esports i Patrimoni, en l'àmbit de les seues competèncis respectives.»   
  
  
València, 26 de gener de 2018.- El secretari: Manuel Latorre Hernández.
Diari Oficial de la Generalitat Valenciana


Sumari del DOGV 8366, del 22-08-2018 (2018/7987)

Formalització del contracte número CNMY18/CD60A/1. Servei d'atenció i suport educatiu a l'alumnat amb ceguera o deficiència visual greu de la Comunitat Valenciana.
-------------------------------------------------------------------------------------------------------------------------------------------------------------------

### Dades del document

Número de DOGV
:   8366

Data del DOGV
:   22-08-2018

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2018/7987


Data del document
:   14-08-2018

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Investigació, Cultura i Esport
    * contracte de serveis
    * adjudicació de contracte administratiu

Formalització del contracte número CNMY18/CD60A/1. Servei d'atenció i suport educatiu a l'alumnat amb ceguera o deficiència visual greu de la Comunitat Valenciana. [2018/7987]  
1. Entitat adjudicadora  
a) Organisme: Conselleria d'Educació, Investigació, Cultura i Esport.  
b) Dependència que tramita l'expedient: Servei de Contractació.  
c) Número d'expedient: CNMY18/CD60A/1.  
  
2. Objecte del contracte  
a) Tipus de contracte: contracte serveis.  
b) Descripció de l'objecte: servei d'atenció i suport educatiu a l'alumnat amb ceguera o deficiència visual greu de la Comunitat Valenciana.  
c) Lots: no.  
d) Publicació: DOGV número 8252, de 12.03.2018.  
  
3. Tramitació, procediment i forma d'adjudicació  
a) Tramitació: ordinària.  
b) Procediment: diversos criteris.  
c) Forma: obert.  
  
4. Pressupost de licitació  
 3.906.906,00 euros.  
  
5. Formalització  
a) Data: 31 de juliol de 2018.  
b) Contractista: Once.  
c) Nacionalitat: espanyola.  
d) Import d'adjudicació: 3.906.906,00 euros, IVA exclòs.  
  
València, 14 d'agost de 2018.- El conseller d'Educació, investigació, Cultura i Esport, p. d. (R 26.10.2016; DOGV 7906), el sotssecretari: José Villar Rivera.
Diari Oficial de la Generalitat Valenciana


Sumari del DOGV 8289, del 08-05-2018 (2018/3938)

Notificació de la sentència dictada en el procediment de guarda i custòdia número 1030/2017.
--------------------------------------------------------------------------------------------

### Dades del document

Número de DOGV
:   8289

Data del DOGV
:   08-05-2018

Secció del DOGV
:   IV. ADMINISTRACIÓ DE JUSTÍCIA

Número del document
:   2018/3938


Organisme emissor
:   Jutjat de Primera Instància i Instrucció Número 2 de Massamagrell

Tipus de document
:   Edicte

Notificació de la sentència dictada en el procediment de guarda i custòdia número 1030/2017. [2018/3938]  
«Sentència número 75/2018  
Massamagrell, 21 de març de 2018  
Silvia Bassó de Alburquerque, jutgessa titular del Jutjat de Primera Instància i Instrucció número 2 de Massamagrell i el seu partit judicial, he vist aquestes actuacions de mesures de fill extramatrimonial, seguides davall el número 1030/2017, promogudes a instàncies de Soledad Moreno Langa, representada per la procuradora dels tribunals Amparo García Orts contra Tomás González Heredia, en rebel·lia processal, ha dictat aquesta sentència, amb base en els següents.  
Dispositiva  
Estime la demanda formulada per Soledad Moreno Langa, representada per la procuradora dels tribunals Amparo García Orts contra Tomás González Heredia, en rebel·lia processal, i en conseqüència s'estableixen com a mesures que han de regir les relacions dels progenitors amb la seua filla menor d'edat, Soledad, les següents:  
S'atribueix a Soledad Moreno Langa l'exercici exclusiu de la pàtria potestat de la filla menor d'edat.  
Quant al règim de visites, no pertoca fixar règim de visites entre el progenitor no custodi i la menor, fins que no canvien les circumstàncies actuals.  
Es fixa una pensió d'aliments a càrrec de Tomás González Heredia, a favor de la menor de 200 euros mensuals, quantitat que haurà d'ingressar-se dins dels cinc primers dies de cada mes, en el compte bancari designat a aquest efecte per la mare, quantitat que s'actualitzarà d'acord amb les variacions de l'Índex de Preus de Consum o organisme que el substituïsca.  
Les despeses extraordinàries de la menor es distribuiran a mitges entre ambdós progenitors, amb el seu acord previ, i s'entén expressament com a despeses extraordinàries les despeses educatives i sanitàries no cobertes pel sistema públic d'educació i sanitat.»  
  
I com a conseqüència del parador ignorat de Tomás González Heredia, s'estén aquest edicte perquè servisca de cèdula de notificació.  
  
Massamagrell, 18 d'abril de 2018. - La lletrada de l'Administració de justícia: Rosa María Parra Mora.
Diari Oficial de la Generalitat Valenciana


Sumari del DOGV 8324, del 25-06-2018 (2018/5889)

Notificació de la sentècia dictada en el procediment ordinari número 503/2017.
------------------------------------------------------------------------------

### Dades del document

Número de DOGV
:   8324

Data del DOGV
:   25-06-2018

Secció del DOGV
:   IV. ADMINISTRACIÓ DE JUSTÍCIA

Número del document
:   2018/5889


Organisme emissor
:   Jutjat de Primera Instància Número 4 d'Alzira

Tipus de document
:   Edicte

Notificació de la sentècia dictada en el procediment ordinari número 503/2017. [2018/5889]  
Procediment: procediment ordinari número 503/2017.  
Demandant: Emilia Dorotea García Hernández i Ramón García Hernández.  
Procurador: Ana Amparo Pons Font i Ana Amparo Pons Font.  
Demandat: herència jacent de José Segura Lago.  
En aquest procediment ordinari, seguit a instàncies d'Emilia Dorotea García Hernández i Ramón García Hernández contra l'herència jacent de José Segura Lago s'ha dictat sentència, la còpia íntegra de la qual queda a disposició de la part demandada, herència jacent de José Segura Lago, en aquesta oficina judicial fent-li saber que en contra es pot interposar recurs d'apel·lació.  
Atés que el demandat es troba en parador ignorat, s'expedeix aquest edicte, complint amb el que disposa la Instrucció 6/2012 de la Secretaria General de l'Administració de Justícia, relativa a la publicació d'edictes en diaris i butlletins oficials i la protecció de dades, a fi que valga de notificació de forma deguda.  
  
Alzira, 4 de juny de 2018.- El lletrat de l'Administració de justícia: Antonio José Jiménez Hurtado.
Diari Oficial de la Generalitat Valenciana


Sumari del DOGV 8307, del 31-05-2018 (2018/4868)

Bases específiques del procés de selecció com a personal funcionari de carrera, pel sistema de concurs oposició, de dues places d'inspector o inspectora de policia local, una per promoció interna i una altra pel torn lliure.
--------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8307

Data del DOGV
:   31-05-2018

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2018/4868


Data del document
:   15-05-2018

Organisme emissor
:   Ajuntament de Dénia

Tipus de document
:   Anunci

Descriptors 

:   * Dénia
    * concurs administratiu

Bases específiques del procés de selecció com a personal funcionari de carrera, pel sistema de concurs oposició, de dues places d'inspector o inspectora de policia local, una per promoció interna i una altra pel torn lliure. [2018/4868]  
En el Butlletí Oficial de la Província d'Alacant número 244, de data 26 de desembre de 2017, es van publicar les bases específiques aprovades per la Junta de Govern Local, mitjançant Acord adoptat per unanimitat el 22 de novembre de 2017, que han de regir el procés de selecció com a funcionari de carrera, sistema concurs oposició, de dues places d'inspector de policia local, escala tècnica d'administració especial, subescala de serveis especials, classe policia local, categoria inspector, subgrup A2 de titulació, incloses en l'oferta d'ocupació pública de 2017 d'aquest ajuntament, una plaça pel torn lliure i l'altra plaça pel torn de promoció interna, la qual, en cas de no ser coberta incrementaria el torn lliure de conformitat amb l'article 20 del Decret 88/2001, de 24 d'abril, del Govern Valencià.  
Les esmentades bases específiques van ser rectificades per Acord de Junta de Govern Local de data 7 de març de 2018, en quant a errors materials no invalidants detectats en aquestes. La rectificació esmentada va ser publicada en el Butlletí Oficial de la Província d'Alacant número 91, de 15 de maig de 2018.  
El termini de presentació d'instàncies serà de 20 dies naturals, comptats a partir de l'endemà de la publicació de la convocatòria en el Boletín Oficial del Estado.  
  
Dénia, 15 de maig de 2018.- L'alcalde president: Vicent Grimalt Boronat.
Diari Oficial de la Generalitat Valenciana


Sumari del DOGV 8399, del 08-10-2018 (2018/9327)

DECRET 26/2018, de 5 d'octubre, del president de la Generalitat, pel qual concedeix la Medalla de la Generalitat al Mèrit Esportiu, en l'edició 2018, a José Ignacio Rodilla Gil.
---------------------------------------------------------------------------------------------------------------------------------------------------------------------------------

### Dades del document

Número de DOGV
:   8399

Data del DOGV
:   08-10-2018

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2018/9327


Data del document
:   05-10-2018

Organisme emissor
:   Presidència de la Generalitat

Tipus de document
:   Decret

Descriptors 

:   * distinció honorífica

DECRET 26/2018, de 5 d'octubre, del president de la Generalitat, pel qual concedeix la Medalla de la Generalitat al Mèrit Esportiu, en l'edició 2018, a José Ignacio Rodilla Gil. [2018/9327]  
La Llei 2/2011, de 22 de març, de la Generalitat, de l'esport i l'activitat física de la Comunitat Valenciana, assenyala en l'article 3, com una de les línies generals d'actuació en el desenvolupament de la política esportiva de la Generalitat, el reconeixement i premi a les persones que s'hagen distingit en la pràctica, gestió i promoció de l'esport, mitjançant la Medalla de la Generalitat al Mèrit Esportiu.  
El Decret 120/2014, de 18 de juliol, del Consell, regula la concessió de la Medalla i la Placa de la Generalitat al Mèrit Esportiu, a fi de premiar aquelles persones o entitats mereixedores de l'esmentada distinció.  
  
Nacho Rodilla (Llíria, 1974) va debutar en la Lliga ACB el 21 de setembre de 1991 amb poc més de 17 anys. Durant 11 temporades va portar el dorsal número 11 en el Pamesa Basket València, i amb el seu equip va obtindre el primer lloc en la Copa del Rei de 1998, el subcampionat de la Lliga OCQ 6400/2003, i la Copa ULEB en la mateixa temporada. També va conduir el Pamesa València a la seua primera final europea (Copa Saporta) i a la primera final de Lliga.  
Nacho Rodilla va ser jugador internacional amb la selecció espanyola absoluta de bàsquet, en l'equip que va obtindre la plata en l'Eurobasket celebrat en 1999, a França. Després de la seua retirada ha treballat en l'equip de formació en Pamesa València fins a la temporada 2007-2008, quan va passar a ser entrenador del CB Llíria.  
Per això, com a reconeixement als èxits aconseguits al llarg de la seua carrera esportiva en el món del basquet, que són el resultat de l'esforç, la capacitat de sacrifici i la voluntat de superació, a proposta de la comissió de valoració per a la concessió de la Medalla i Placa de la Generalitat al Mèrit Esportiu, reunida el passat 27 de setembre,  
  
  
DECRETE  
  
Concedir la Medalla de la Generalitat al Mèrit Esportiu a José Ignacio Rodilla Gil.  
  
València, 5 d'octubre de 2018  
  
El president de la Generalitat,  
XIMO PUIG I FERRER
Diari Oficial de la Generalitat Valenciana


Sumari del DOGV 8279, del 23-04-2018 (2018/3453)

Informe ambiental i territorial estratègic de la modificació puntual de l'article 17 de la normativa del Pla general relatiu al nucli històric tradicional.
-----------------------------------------------------------------------------------------------------------------------------------------------------------

### Dades del document

Número de DOGV
:   8279

Data del DOGV
:   23-04-2018

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2018/3453


Data del document
:   04-04-2018

Organisme emissor
:   Ajuntament d'Elx

Tipus de document
:   Anunci

Descriptors 

:   * Elx
    * pla d'urbanisme
    * administració local

Informe ambiental i territorial estratègic de la modificació puntual de l'article 17 de la normativa del Pla general relatiu al nucli històric tradicional. [2018/3453]  
La Junta de Govern Local, en sessió celebrada el 29 de març de 2018, va adoptar l'acord següent, que en la seua part resolutiva disposa:  
  
«Primer. Concloure que la proposta de modificació puntual detallada de l'article 17 de la normativa del Pla general d'Elx relatiu al nucli històric tradicional no té efectes significatius sobre el medi ambient i el territori, d'acord amb els criteris establits en l'annex VIII de la Llei 5/2014, de 25 de juliol, d'ordenació del territori, urbanisme i paisatge, de la Comunitat Valenciana (LOTUP).  
Segon. Resoldre favorablement l'avaluació ambiental i territorial estratègica pel procediment simplificat de la modificació puntual detallada de l'article 17 de la normativa del Pla general d'Elx, relatiu al nucli històric tradicional, i el document inicial estratègic, i designar com alternativa més idònia en aquesta actuació l'alternativa 1.  
  
Tercer. Continuar amb la tramitació de la modificació referida d'acord amb el capítol III del títol III del llibre I de la LOTUP i la normativa sectorial que poguera resultar-hi aplicable.  
Quart. Notificar a les persones interessades aquesta resolució, i informar-los que no és susceptible de cap recurs per considerar-se acte de tràmit, sense perjudici dels recursos que, si escau, siguen procedents en via contenciosa administrativa davant de l'acte que aprove l'instrument de planejament corresponent, la qual cosa no obsta perquè puguen utilitzar-se els mitjans de defensa que s'estimen pertinents en dret.  
  
Cinqué. Ordenar la publicació de la resolució de l'informe ambiental i territorial estratègic pel procediment simplificat en el Diari Oficial de la Generalitat Valenciana (DOGV).»  
  
Elx, 4 d'abril de 2018.- El tinent d'alcalde d'Urbanisme, Territori i Habitatge: José Manuel Sánchez Asencio.
Diari Oficial de la Generalitat Valenciana


Sumari del DOGV 8330, del 03-07-2018 (2018/6232)

Notificació de la sentència dictada en el procediment ordinari número 495/2014.
-------------------------------------------------------------------------------

### Dades del document

Número de DOGV
:   8330

Data del DOGV
:   03-07-2018

Secció del DOGV
:   IV. ADMINISTRACIÓ DE JUSTÍCIA

Número del document
:   2018/6232


Organisme emissor
:   Jutjat de Primera Instància i Instrucció Número 3 de Vila-real

Tipus de document
:   Edicte

Notificació de la sentència dictada en el procediment ordinari número 495/2014. [2018/6232]  
Procediment: procediment ordinari número 495/2014.  
De: Auto Jofer, SL.  
Procuradora: Eva María Pesudo Arenós.  
Contra: Constantin Vasile.  
Javier Saint-Marc Gutiérrez, secretari judicial del Jutjat de Primera Instància número 3 de Vila-real, faig saber que, en aquest jutjat, s'ha disposat la publicació d'aquest acte de comunicació, a Constantin Vasile, del procediment següent:  
  
«Procediment: ordinari número 495/2014.  
Acte processal que es publica: Sentència número 8/2015, de data 13 de gener de 2015.  
Mode i termini d'impugnació: apel·lació en vint dies.  
El text íntegre de la resolució que es publica podrà ser consultat i obtindre'n una còpia en la secretaria d'aquest jutjat, en hores d'audiència.»  
  
I atés que el demandat, Constantin Vasile, es troba en parador ignorat, expedisc aquest edicte a fi que li valga de notificació de forma deguda.  
  
Vila-real, 14 de gener de 2015.- El secretari judicial: Javier Saint-Marc Gutiérrez.